Nuwe polisiekommissaris aangestel | Maroela Media
Dit volg ná genl. Khehla Sitole se dienskontrak op 31 Maart tot 'n einde gekom het. Ramaphosa en Sitole het vroeër ooreengekom dat die vroeë beëindiging van die kommissaris se kontrak in die beste belang van die land is.
Ramaphosa het genl. Sehlahle Fannie Masemola as die nuwe nasionale polisiekommissaris voorgestel.
"Genl. Masemola was 'n adjunk-polisiekommissaris met 'n uitstekende rekord van prestasies in polisiëring reg oor Suid-Afrika," het die president gesê. "Dit sluit in sy hulp met die de-eskalasie van geweld in KwaZulu-Natal ná ons eerste demokratiese verkiesing in 1994. Hy het ook 'n leidende rol gespeel om veiligheid te koördineer vir alle verkiesings sedert en insluitend 1994. Hy was ook aan die hoof van veiligheid vir verskeie groot nasionale en internasionale byeenkomste in ons land insluitend berade van die Verenigde Nasies, klimaatskonferensies, en die 2010 Fifa-wêreldbeker. Hy het onlangs ook die land gedien as voorsitter van die Nasionale Gesamentlike Operasionele Intelligensiestruktuur (Natjoints) oor Covid-19 wat die regering se pogings in verskillende bedrywe nasionaal en internasionaal gekoördineer het om ons almal veilig te hou."
Ramaphosa sê 'n paneel is aangestel om 'n geskikte persoon te vind om dié belangrike rol te vervul. Die voormalige minister van veiligheid en sekuriteit Sydney Mufamadi was die voorsitter van dié paneel. Die paneel het ook ingesluit polisieminister Bheki Cele, minister van basiese onderwys Angie Motshekga, voormalige polisiekommissaris George Fivaz, direkteur-generaal in die presidensie Phindile Baleni, direkteur-generaal in die nasionale tesourie Dondo Mogajane, en direkteur-generaal vir die Staatsveiligheidsagentskap ambassadeur Thembi Majola.
'n Kortlys van kandidate is saamgestel en daar is spesifiek gekyk na, onder andere, hul strategiese vermoë en leierskap; program- en projekbestuurvermoë; finansiële bestuur; mensbestuur; vlak van gemeenskapsvertroue; veranderingsbestuur; probleemoplossing en analise; en integriteit en eerlikheid.
National Commissioner of Police Announcement https://t.co/UIOU3olPRH
— Cyril Ramaphosa ???????? (@CyrilRamaphosa) March 31, 2022
Gaan dit net weer n persoon wees wat ten hemele geprys word deur regering en media,net om maar later dieselle hulpelose,hopelose,korrupte wese soos al die voorgangers te wees
Weereens 'n paneel van kaders wat toe 'n kader wat nie eers 'n das ordentlik kan knoop nie aangestel het. Die vraag is, kan die fannie misdaad wat totaal hand uitgeruk het stop? Ek het my bedenkinge.
Wow — 'n nuwe hoof skelm ne !!
Tyd Sal Leer !!!!!!!!!!!!!
Tyd het ons geleer dat die ANC nog nooit n bevoegde kommesaris kon aanstel nie. Hoekom sal dit nou anders wees ?????